smcproject/ml-wiki-sentences huggingface dataset:
ഒന്നാം നൂറ്റാണ്ടിനടുത്ത് ഇന്ത്യയിൽ ജീവിച്ചിരുന്ന തത്ത്വചിന്തകനും മഹായാന ബുദ്ധമതത്തിലെ മാധ്യമികശാഖയുടെ സ്ഥാപകനുമാണ് നാഗാർജ്ജുൻ (Devanagari: नागार्जुन, Telugu: నాగార్జునుడు, Tibetan: ཀླུ་སྒྲུབ་ klu sgrub, Chinese: 龍樹, Japanese: 龍樹 Ryūju, Sinhala නාගර්ජුන) (ca. 150–250 CE).
മഹായാനവും ഹീനയാനവും തമ്മിലുള്ള മത്സരത്തിൽ മഹായാനത്തിന് ഭാരതത്തിൽ വിജയക്കൊടി പാറിക്കാൻ കഴിഞ്ഞത് നാഗർജുനന്റെ മേധാശക്തിയുടെ പിന്തുണയിലാണ്.
ഒരു രസതന്ത്രജ്ഞനെന്ന നിലയിലും അദ്ദേഹം പ്രസിദ്ധനാണ്.
ബ്രാഹ്മണ-ബുദ്ധമതങ്ങളിലെ സത്താധിഷ്ഠിത ജ്ഞാനസിദ്ധാന്തത്തിന്റേയും ജീവിതവീക്ഷണത്തിന്റേയും നിശിത വിമർശനമായിരുന്നു നാഗാർജ്ജുനന്റെ ചിന്ത.
ലോകത്തെ മനസ്സിലാക്കുന്നതിനുള്ള ശ്രമത്തിനിടയിൽ പൂർവചിന്തകന്മാർ മുഖവിലക്കെടുത്ത സാമാന്യധാരണകളിൽ പലതിനെയും ചോദ്യം ചെയ്ത നാഗാർജ്ജുനന്റെ തത്ത്വചിന്ത, ഭാരതീയദർശനത്തിന്റെയും, ലോകതത്ത്വചിന്തയുടെ തന്നെയും ചരിത്രത്തിലെ ഒരു ദശാസന്ധിയായിരുന്നു എന്ന് പറയപ്പെടുന്നു.
തിബറ്റൻ , പൂർവേഷ്യൻ ബുദ്ധമതങ്ങൾ അദ്ദേഹത്തെ രണ്ടാമത്തെ ബുദ്ധനായി കരുതി മാനിക്കുന്നുവെന്നത് നാഗാർജ്ജുനന്റെ സംഭാവനകളുടെ പ്രാധാന്യം വെളിവാക്കുന്നു .
അദ്ദേഹത്തിന്റെ തത്ത്വചിന്തയെക്കുറിച്ച് ജവഹർ ലാൽ നെഹ്രു ഇങ്ങനെ എഴുതിയിരിക്കുന്നു :-
"നാഗാർജ്ജുനന്റെ ചിന്തയുടെ ശക്തിയും തന്റേടവും അതിശയിപ്പിക്കുന്നതാണ്.  മിക്കവാറും ആളുകൾക്ക് ഞെട്ടലുണ്ടാക്കാൻ പോന്ന 'അപവാദപരമായ' നിഗമനങ്ങളിലെത്തിച്ചേരാനും അദ്ദേഹം മടിച്ചില്ല. നിശിതമായ യുക്തിയുമായി, തന്റെതന്നെ മുൻവിശ്വാസങ്ങളെ തള്ളിപ്പറയേണ്ടിവരുന്നിടം വരെ പോലും അദ്ദേഹം ഏതു വാദഗതിയേയും പിന്തുടർന്നു.  ചിന്തക്ക് അതിനെതന്നെ അറിയാനോ അതിനുവെളിയിൽ പോകാനോ മറ്റൊരു ചിന്തയെ അറിയാനോ ആവുകയില്ലെന്നായിരുന്നു ഒരു കണ്ടെത്തൽ.  പ്രപഞ്ചത്തിൽ നിന്ന് വേറിട്ട് ദൈവമോ, ദൈവത്തിൽ നിന്ന് വേറിട്ട് പ്രപഞ്ചമോ ഇല്ലെന്നും, ദൈവവും പ്രപഞ്ചവും ഒരുപോലെ പ്രത്യക്ഷങ്ങൾ (Appearances) മാത്രമാണെന്നും ഉള്ളത് മറ്റൊരു നിഗമനവും."
"അങ്ങനെ മുന്നോട്ടുപോയ അദ്ദേഹം ഒന്നും ബാക്കിയില്ലാത്ത അവസ്ഥയിലെത്തി: വസ്തുതയും അബദ്ധവും തമ്മിലുള്ള വ്യത്യാസത്തിനോ, എന്തിനെക്കുറിച്ചെങ്കിലുമുള്ള ശരിയായ ധാരണക്കോ സാധ്യത അവശേഷിച്ചില്ല. എന്തിനെയെങ്കിലും തെറ്റിദ്ധരിക്കുകപോലും സാധ്യമല്ലെന്നായി. ഇല്ലാത്തതിനെ തെറ്റിദ്ധരിക്കുന്നതെങ്ങനെ? ഒന്നും യഥാർഥമല്ല.  പ്രപഞ്ചത്തിന് പ്രാതിഭാസികമായ (Phenomenal) അസ്തിത്വം മാത്രമാണുള്ളത്. ഗുണങ്ങളുടേയും പാരസ്പര്യങ്ങളുടേയും ഈ സം‌വിധാനത്തിൽ നാം വിശ്വസിച്ചേക്കാമെങ്കിലും നമ്മുടെ വിശദീകരണത്തിന് വഴങ്ങാത്തതാണത്. അതേസമയം ഈ അനുഭവങ്ങൾക്കെല്ലാം പിന്നിൽ നമ്മുടെ ചിന്തക്ക് വഴങ്ങാത്ത ഒരു പരമയാഥാർഥ്യമുണ്ടെന്ന് നാഗാർജ്ജുനൻ സൂചിപ്പിച്ചു.  ഈ യാഥാർഥ്യത്തെ ബുദ്ധമതചിന്ത ശൂന്യത എന്നു വിളിച്ചു. നമ്മുടെ സാധാരണസങ്കല്പത്തിലെ ശൂന്യതയിലും ഇല്ലായ്മയിലും നിന്ന് ഭിന്നമായ ഒന്നാണത്."
നാഗർജ്ജുനന്റെ ചിന്തയിലെ ഏറ്റവും പ്രധാനപ്പെട്ട സിദ്ധാന്തം ശൂന്യതയെന്ന ആശയമാണ്.
ഒരു രസതന്ത്രജ്ഞനെന്ന നിലയിലും നാഗാർജ്ജുനൻ എണ്ണപ്പെട്ട സംഭാവനകൾ നൽകി.
രസം (Mercury) എന്ന മൂലകത്തെക്കുറിച്ചുള്ള രസരത്നാകരമടക്കം , രസതന്ത്രത്തെ വിഷയമാക്കി അദ്ദേഹം രണ്ടു ഗ്രന്ഥങ്ങൾ രചിച്ചിട്ടുണ്ട്.
പല പുതിയ ധാതുക്കളുടെ കണ്ടെത്തലും ഇദ്ദേഹത്തിന്റെ രസതന്ത്രത്തിലുള്ള സംഭാവനകളാണ്‌ .
ശങ്കരാചാര്യർ തന്റെ സിദ്ധാന്തം അവതരിപ്പിച്ചത് നാഗാർജ്ജുനന്റെ ദർശനങ്ങളെ അടിസ്ഥാനപ്പെടുത്തിയാണെന്നും അഭിപ്രായങ്ങളുണ്ട് .
നാഗാർജ്ജുനന്റെ കാലത്തെക്കുറിച്ചും ജീവിതഗതിയെക്കുറിച്ചും തിബറ്റൻ, ചൈനീസ് ബുദ്ധമതപാരമ്പര്യങ്ങളിൽ വ്യത്യസ്തവും പരസ്പരവിരുദ്ധവുമായ അവകാശവാദങ്ങളാണുള്ളത്.
ക്രിസ്തുവർഷാരംഭത്തിന്റെ തുടക്കത്തോടടുത്ത് കനിഷ്കന്റെ ഭരണകാലത്താണ് അദ്ദേഹം ജീവിച്ചിരുന്നത് എന്നു പൊതുവേ കരുതപ്പെടുന്നു.
ബുദ്ധലേഖകനായ കുമാരജീവനെപ്പോലുള്ളവരുടെ സാക്ഷ്യമനുസരിച്ച്, ദക്ഷിണഭാരതത്തിൽ ബ്രാഹ്മണപശ്ചാത്തലത്തിൽ ജനിച്ച നാഗാർജ്ജുനൻ, ബുദ്ധമതത്തിലേക്ക് പരിവർത്തിതനാവുകയാണുണ്ടായത്.
ക്രിസ്തുവർഷാരംഭകാലത്തെ ഭാരതത്തിലെ ഏറ്റവും പ്രധാനചിന്തകനായിരുന്ന അദ്ദേഹം തന്റെ രചനകളിൽ, ബുദ്ധമതരചനകൾക്ക് പൊതുവേ ഉപയോഗിക്കപ്പെട്ട പാലി ഭാഷക്കു പകരം സംസ്കൃതമാണ് ഉപയോഗിച്ചതെന്നതിന് ഇതായിരിക്കാം കാരണം.
ഇന്നത്തെ ഇന്ത്യയിലെ ആന്ധ്രാപ്രദേശിൽ നാഗാർജ്ജുനക്കോൺഡ എന്ന് നേരത്തേ അറിയപ്പെട്ടിരുന്ന നാഗാർജ്ജുന സാഗരമാണ് അദ്ദേഹത്തിന്റെ ജന്മസ്ഥലമായി കരുതപ്പെടുന്നത്.
ഉത്തരഭാരതത്തിലെ നളന്ദയിലെത്തി ബുദ്ധമതസിദ്ധാന്തങ്ങളിൽ അവഗാഹം നേടി എന്ന് പറയപ്പെടുന്നു.
അവലംബം ↑ ജവർഹാൽ നെഹ്രു- ഇൻഡ്യയെ കണ്ടെത്തൽ- പുറം 137 - "He was a towering personality, great in Buddhist scholarship and Indian philosophy, and it was largely because of him that Mahayana triumphed in India."
↑ Nagarjuna - The Internet Encyclopedia of Philosophy - http://www.iep.utm.edu/n/nagarjun.htm ↑ ഇൻഡ്യയെ കണ്ടെത്തൽ - പുറം 172 ↑ Will Durant - Story of Civilization Part-1, Our Oriental Heritage (പുറം 529 "Nagarjuna Devoted an entire volume to Mercury.") 1 2 {{ cite book }} : Cite has empty unknown parameter: | coauthors= ( help ) ↑ Romillla Thaper - Early India, From the Origins to Ad 1300 - പുറം 259 "The philosopher Nagarjuna, possibly the Most influential mind of this period, chose to write in Sanskrit."
നാഗൂർ ഇ.
എം. ഹനീഫ
തമിഴ് മുസ്ലിം ഗാന രചയിതാവും പിന്നണിഗായകനുമായിരുന്നു നാഗൂർ ഇസ്മായിൽ മുഹമ്മദ് ഹനീഫ (25 ഡിസംബർ 1925 - 8 ഏപ്രിൽ 2015).
ഇസൈ മുരശു എന്നാണ് അറിയപ്പെട്ടിരുന്നത്.
രാഷ്ട്രീയവും സിനിമയും
നാഗൂർ ഹനീഫ എഴുതിയ നിരവധി ഭക്തിഗാനങ്ങൾ തമിഴ്നാട്ടിലെ ആഘോഷങ്ങളിലും വിവാഹച്ചടങ്ങുകളിലും വ്യാപകമായി ഉപയോഗിച്ചു വരുന്നു.
1950കളിൽ ദ്രാവിഡ മുന്നേറ്റ കഴകത്തിനായി അദ്ദേഹം പാടിയ പാട്ടുകൾ ആ പാർട്ടിയെ വളരെ സഹായിച്ചിട്ടുണ്ട്.
ഹനീഫ പാടിയ ഇരൈവനിടം കയ്യേന്തുങ്കൾ എന്ന ഗാനം അദ്ദേഹത്തെ പ്രശസ്തനാക്കി.
Year Film Language Song title Music Director Co-Singer 1954 സൊർഗവാസൽ തമിഴ് ആഗും നെരിയേത് വിശ്വനാഥൻ രാമമൂർത്തി കെ.ആർ. രാമസ്വാമി 1955 ഗുലേബകാവലി തമിഴ് നായഗമേ നബി നായഗമേ വിശ്വനാഥൻ രാമമൂർത്തി എസ്.സി. കൃഷ്ണൻ 1961 പാവ മന്നിപ്പ് തമിഴ് എല്ലോരും കൊണ്ടാടുവോം വിശ്വനാഥൻ രാമമൂർത്തി ടി.എം.സൗന്ദരരാജൻ 1992 ചെമ്പരുത്തി തമിഴ് കാടിലെ തനിമൈയിലെ ഇളയരാജ 1993 ധർമ ശീലൻ തമിഴ് എങ്കുമുള്ള അല്ലാ ഇളയരാജ എസ്.പി. ബാലസുബ്രഹ്മണ്യം 1997 രാമൻ അബ്ദുള്ള തമിഴ് ഉൻ മധമാ ഇളയരാജ 1999 എന്റ്രെന്രും കാതൽ തമിഴ് നാടോടി നൻപാ പോകാതെ മനോജ് ഭട്നഗർ പി. ഉണ്ണികൃഷ്ണൻ കെ.എസ്.  ചിത്ര 2002 കാമരാസു തമിഴ് ഒരു മുറതാൻ ഇന്ത വാഴ്കയിലെ എസ്.ഏ.
രാജ്കുമാർ
1970കളിൽ തമിഴ്നാട് ലെജിസ്ലേറ്റീവ് കൗൺസിലിൽ അംഗമായിരുന്നു.
8 ഏപ്രിൽ 2015ന്, 89ആം വയസ്സിൽ മരണമടഞ്ഞു.
അവലംബങ്ങൾ ↑ {{ cite web }} : Check date values in: | access-date= ( help ) തീയതിയ്ക്ക് നൽകിയ വില പരിശോധിക്കുക: | accessdate= ( സഹായം ) ↑ ↑ ↑ ↑ ↑
നാഗാർജുൻ
ഹിന്ദി , മൈഥിലി കവിയാണ് നാഗാർജുൻ എന്ന തൂലിക നാമത്തിൽ അറിയപ്പെടുന്ന വൈദ്യനാഥ് മിശ്ര (1911 ജൂൺ 30 - 1998 നവംബർ 5).
നിരവധി നോവലുകളും, ചെറുകഥകളും, സാഹിത്യ ജീവചരിത്രങ്ങളും, യാത്രാവിവരണങ്ങളും ഇദ്ദേഹം എഴുതിയിട്ടുണ്ട്.
മൈഥിലിയിലെ ആധുനികതയുടെ ഏറ്റവും പ്രധാന വക്താവായി ഇദ്ദേഹം കണക്കാക്കപ്പെടുന്നു.
1969 ൽ സാഹിത്യ അക്കാദമി പുരസ്കാരം നാഗാർജുനന് ലഭിച്ചു.
1983 ൽ സാഹിത്യ സംഭാവനകൾക്ക് ഉത്തർ പ്രദേശ് സർക്കാർ നൽകിയ ഭാരത് ഭാരതി അവാർഡ് ലഭിച്ചു.
1994 ൽ സാഹിത്യ അക്കാദമി ഫെലോഷിപ്പ് അവാർഡ് നല്കി രാജ്യം ബഹുമാനിച്ചു.
അവലംബങ്ങൾ ↑ The People's poet – Nagarjun Library , University of Virginia .
From Biblio, Nov–Dec 1998, p. 8-9 .
↑ South Asia, Hindi poet, Nagarjun, dead BBC News , 5 November 1998.
↑ An ocean of intellect passes into history The Tribune , 29 November 1998.
↑ Obituary www.revolutionarydemocracy.org .
↑ Hindi authors ബാഹ്യ ലിങ്കുകൾ Nagarjun at Gadya Kosh (his prose work in Devanagari script ) Nagarjun at Kavita Kosh Archived 2009-02-04 at the Wayback Machine .
(Hindi) Nagarjun at Anubhuti
നാഗുഇലിയൻ, ഇസബെല ഇംഗ്ലീഷ് വിലാസം https://ml.wikipedia.org/wiki/Naguilian,_Isabela
Naguilian , നാഗുഇലിയൻ ഔദ്യോഗികമായി Municipality of Naguilian , എന്നറിയപ്പെടുന്ന ഈ പട്ടണം ഫിലിപ്പൈൻസിലെ ഇസബെല പ്രവിശ്യയിലെ ഒരു മുനിസിപ്പാലിറ്റിയാണ്.
2015ലെ സെൻസസ് പ്രകാരം, 31,902 ആണു ജനസംഖ്യ.
is a 4th class municipality in the province of Isabela, ഫിലിപ്പീൻസ് .
[./Naguilian,_Isabela#cite_note-PSA15-02-3 [3] ] ബറങേയ്സ്
Naguilian is politically subdivided into 25 barangays.
ത്യൊലൊ ജില്ല ത്യൊലൊ ജില്ല
മലാവിയിലെ ഒരു ജില്ലയാണ്, ത്യൊലൊ (Thyolo) .
ഇതിന്റെ ആസ്ഥാനം ത്യൊലൊ ആണ്.
ജില്ലയുടെ വിസ്തീർണ്ണം 1,715 ച.
ജനസംഖ്യ  458,976 ആയിരുന്നു.
ഇവിടെ ഏഴു് ദേശീയ നിയമസ്ഭ മണ്ഡലങ്ങളുണ്ട്.
ത്രയം
മൂന്ന് ഭാഗങ്ങളോട് കൂടിയ ഒരു പരമ്പരയെ ത്രയം എന്ന് പറയുന്നു.
ഉദാഹരനത്തിനു.
ദി ഗോഡ്ഫാദർ പരമ്പര ത്രയം ആണ് .
കാരണം ആ പരമ്പരയിൽ ഗോഡ്ഫാദർ I, ഗോഡ്ഫാദർ II,ഗോഡ്ഫാദർ III എന്നിങ്ങനെ മൂന്ന് സിനിമകൾ ഉണ്ട്.
ത്രയംബകേശ്വർ ക്ഷേത്രം ഇംഗ്ലീഷ് വിലാസം https://ml.wikipedia.org/wiki/Trimbakeshwar_Shiva_Temple
മഹാരാഷ്ട്രയിലെ നാസിക്കിൽ സ്ഥിതിചെയ്യുന്ന ഒരു ജ്യോതിർലിംഗ ക്ഷേത്രമാണ് ത്രയംബകേശ്വർ (സംസ്കൃതം:त्र्यंबकेश्वर).
ഇന്ത്യൻ ഉപഭൂഖണ്ഡത്തിലെ ഏറ്റവും ദൈർഘ്യമേറിയ നദിയായ ഗോദാവരിയുടെ ഉദ്ഭവസ്ഥാനത്താണ് ഈ ശിവക്ഷേത്രം സ്ഥിതിചെയ്യുന്നത്.
ഒരിക്കൽ ദക്ഷിണഭാരതത്തിൽ അതികഠിനമായ വരൾച്ച അനുഭവപ്പെടുകയുണ്ടായ്.
വരൾച്ചയിൽനിന്നും ജീവജാലങ്ങളെ രക്ഷിക്കാനായ് ഗൗതമ ഋഷി ഭഗവാൻ ശിവനെ ആരാധിക്കാനാരംഭിച്ചു.
ഗൗതമനിൽ പ്രസീതനായ ശിവൻ പ്രത്യക്ഷപ്പെടുകയും ദക്ഷിണ ഭാരതത്തെ വരൾച്ചയിൽനിന്നും രക്ഷിക്കാൻ ഗോദാവരിനദിയെ സൃഷ്ടിച്ചു എന്നുമാണ് ഐതിഹ്യം.
ഗൗതമന്റെ പ്രാർഥന മാനിച്ച് ശിവ ഭഗവാൻ ഗോദാവരീ നദിയുടെ ഉദ്ഭവസ്ഥാനത്ത് ജ്യോതിർലിംഗ സ്വരൂപത്തിൽ അധിവസിച്ചു.
ഇതാണ് ത്രയംബകേശ്വര ജ്യോതിർലിംഗം പ്രത്യേകതകൾ
ത്രയംബകേശ്വർ ക്ഷേത്രത്തിനകത്ത് മൂന്ന് ശിവലിംഗങ്ങളുണ്ട്.
ഇവ മൂന്നിലുമായ് ബ്രഹ്മാ വിഷ്ണു മഹേശ്വരന്മാർ നിവസിക്കുന്നു.
ത്രിമൂർത്തികൾ മൂന്നുപേരും നിവസിക്കുന്ന ജ്യോതിർലിംഗം എന്നതാണ് ത്രയംബകേശ്വർ ക്ഷേത്രത്തിന്റെ ഏറ്റവും വലിയ പ്രത്യേകത.
കരിങ്കല്ലിൽ തീർത്തിരിക്കുന്ന ത്രയംബകേശ്വര ക്ഷേത്രം മറാത്താ ഹൈന്ദവ വാസ്തുവിദ്യയുടെ ഒരു ഉത്തമ ഉദാഹരണമാണ്.
നാം ഇന്നുകാണുന്ന ക്ഷേത്രത്തിന്റെ നിർമ്മാണത്തിനുപയോഗിച്ചിരിക്കുന്ന വാസ്തുശൈലി ഹേമാത്പന്തി എന്നും അറിയപ്പെടുന്നു നാസികിലെ ബ്രഹ്മഗിരിക്കുന്നുകളുടെ താഴ്വരാപ്രദേശത്താണ് ഈ ക്ഷേത്രത്തിന്റെ സ്ഥാനം.
ദേവന്മാർ, മൃഗങ്ങൾ, യക്ഷർ തുടങ്ങിയവരുടെ ശില്പങ്ങൾ കൊണ്ട് ക്ഷേത്രം അലങ്കരിച്ചിരിക്കുന്നു.
സമചതുരാകൃതിയിലുള്ള ഗർഭഗൃഹത്തിനു മുകളിലായ് ഉയരമുള്ള ശിഖരം സ്ഥിതിചെയ്യുന്നു.
അതിനുമുകളിലായ് ഒരു സുവർണ്ണകലശവുമുണ്ട്.
ത്രസ് ഇംഗ്ലീഷ് വിലാസം https://ml.wikipedia.org/wiki/Thyrse
ത്രസ് ഒരു തരം പൂങ്കുലകളാണ്.
പൂങ്കുലകൾ ഒരു പ്രധാന ആക്സിസിൽ ഇൻഡിറ്റർമിനേറ്റ് ആയി വളരുന്നു.
ശാഖകൾക്ക്  നിശ്ചിത വളർച്ചയും കാണപ്പെടുന്നു.
ചിത്രശാല Syringa , lilac The thyrse of a banana plant has side branches which become hands of bananas The inflorescence of Vitex agnus-castus has branches, each of which is a thyrse അവലംബം ↑ Hickey, M.; King, C. (2001).
The Cambridge Illustrated Glossary of Botanical Terms.
ത്രസ്റ്റ് ബെയറിങ് ഒരു ത്രസ്റ്റ് ബോൾ ബെയറിങ്
ഒരേ അക്ഷത്തിൽ കറങ്ങുന്ന രണ്ട് ഭാഗങ്ങൾക്കിടയിൽ പ്രവർത്തിക്കുന്ന പ്രത്യേക തരം റോട്ടറി ബെയറിങാണ് ത്രസ്റ്റ് ബെയറിങ് .
അക്ഷീയമായ ലോഡിനെ പിന്താങ്ങുന്ന തരത്തിലാണ് ഇതിന്റെ ഘടന.
ത്രസ്റ്റ് ബെയറിങ്ങുകൾ വിവിധ തരത്തിലുണ്ട്.
ഒരു റിംഗിനുള്ളിലായി വിന്യസിച്ച ബോളുകൾ ഉൾക്കൊള്ളുന്ന ത്രസ്റ്റ് ബോൾ ബെയറിങുകൾ .
കുറഞ്ഞ ലോഡുകളിൽ ഇവ ഉപയോഗപ്പെടുത്താം.
ചെറിയ റോളറുകൾ ഉപയോഗിച്ചുള്ള ബെയറിങ്ങുകളാണ് സിലിണ്ടർ ത്രസ്റ്റ് റോളർ ബെയറിങ്.
ഭാരവഹനശേഷി കൂടുതലുണ്ടെങ്കിലും പെട്ടെന്ന് തേഞ്ഞുപോകുന്നതായി കാണപ്പെടുന്നു.
വ്യാസവ്യത്യാസമുള്ള റോളറുകൾ ചേർത്തുള്ള ക്രമീകരണമാണ് ടാപ്പേർഡ് റോളർ ത്രസ്റ്റ് ബെയറിങ് .
റോളറുകളുടെ വ്യാസവ്യത്യാസത്തിനനുഗുണമായി പ്ലേറ്റുകൾ കൂടി ക്രമീകരിക്കുന്നതോടെ ഘർഷണം കുറയുകയും കൂടുതൽ ഭാരവഹനശേഷി ലഭിക്കുകയും ചെയ്യുന്നു.
വിലയേറിയതാണെങ്കിലും ഗുണഗണങ്ങൾ കാരണം ഓട്ടോമൊബൈൽ രംഗത്തെല്ലാം ഇവ വ്യാപകമായി ഉപയോഗിക്കപ്പെടുന്നു.
ഒരു ഗോളാകൃതിയിലുള്ള റോളർ ത്രസ്റ്റ് ബെയറിംഗ് സ്ഫെറിക്കൽ റോളർ ത്രസ്റ്റ് ബെയറിങ് .
ഫ്ലൂയിഡ് ബെയറിങ് മിബ ഫ്ലൂയിഡ് ഫിലിം ത്രസ്റ്റ് ബെയറിംഗ് മാഗ്നെറ്റിക് ബെയറിങ് അവലംബം ↑ ↑
ത്രസ്റ്റ്‌ എസ്.എസ്.സി. ഇംഗ്ലീഷ് വിലാസം https://ml.wikipedia.org/wiki/ThrustSSC
ശബ്ദത്തേക്കാൾ വേഗത്തിൽ സഞ്ചരിക്കുന്ന ഒരു കാർ ആണ് ത്രസ്റ്റ്‌ എസ്.എസ്.സി അഥവാ ത്രസ്റ്റ്‌ സൂപ്പർസോണിക് കാർ ( ThrustSSC ).
ജെറ്റ് എൻ‌ജിൻ ഉപയോഗിക്കുന്ന ഈ കാർ നിർമിച്ചത് റിച്ചാർഡ് നോബിൾ, ഗ്ലിൻ ബൌഷർ,റോൺ അയേർസ്,ജെർമി ബ്ലിസ് എന്നിവർ ചേർന്നാണ്.
ഇത് നിർമിച്ചത് ബ്രിട്ടണിൽ വച്ചാണ്.
ത്രി സ്തൂപങ്ങൾ (സിഖ് മതം) ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ഗുരു നാനാക്ക് ചിട്ടപ്പെടുത്തിയ മൂന്ന് അനുശാസനകളാണ് സിഖ് മതത്തിന്റെ മൂന്ന് സ്തൂപങ്ങൾ എന്നറിയപ്പെടുന്നത്.
അവ ഇപ്രകാരമാണ് .
1- ദൈവസ്മരണ, ദൈവ നാമ ജപം (സിംറാൻ, നാം ജപോ).
ഇതിനായി ദിനേന്ന ചൊല്ലേണ്ടുന്ന പ്രാർഥനകൾ പിൽക്കാല ഗുരുക്കന്മാർ ക്രോഡീകരിച്ചിട്ടുണ്ട്.
2-കിരാത്ത് കരോ- കായികവും ബൗദ്ധികവും,സത്യസന്ധവും മായുള്ള അധ്വാനത്തിലൂടെ ഉപജീവനം കണ്ടെത്തുക.
ദൈവഭയത്തോടെ ഉയർന്ന ധാർമ്മിക നിലവാരം പുലർത്തികൊണ്ട് ജീവിതത്തിന്റെ അന്തഃസത്ത കാത്തു സൂക്ഷിക്കുക.
3-വാന്ത് ചക്കോ.
- പങ്കു വെയ്ക്കൽ.
തനിക്കുള്ളത്, ധനം, ഭക്ഷണം എന്തും , സമൂഹത്തിലെ മറ്റ് അംഗങ്ങളുമായി പങ്കിടുക.
നിർധനരെയും അവശരെയും സഹായിക്കുക എന്നതാണ് ഈ സ്തൂപത്തിന്റെ ഉദ്ദേശം.
ത്രിംഗൽവാഡി കോട്ട
മഹാരാഷ്ട്രയിൽ നാസിക് ജില്ലയിലെ ഇഗത്പുരി താലൂക്കിൽ ത്രിംഗൽവാഡി ഗ്രാമത്തിനടുത്തായി സ്ഥിതി ചെയ്യുന്ന ഒരു കോട്ടയാണ് ത്രിംഗൽവാടി കോട്ട .
താൽഘാട്ടിലൂടെ കടന്നുപോകുന്ന പുരാതന വാണിജ്യപാതയിലാണ് ഇതിന്റെ സ്ഥാനം.
ഗ്രാമത്തിനോട് ചേർന്നുള്ള ത്രിംഗൽവാഡി ജലസേചന അണക്കെട്ട് 1978 ലാണ് നിർമ്മിച്ചത്.
ഗുഹകളുടെ സാന്നിധ്യം സൂചിപ്പിക്കുന്നത് ഗുഹകളും കോട്ടയും പത്താം നൂറ്റാണ്ടിൽ നിർമ്മിച്ചതാകാമെന്നാണ്.
കൊങ്കണിനെ നാസിക് പ്രദേശവുമായി ബന്ധിപ്പിക്കുന്ന വ്യാപാര പാതയെ നിരീക്ഷിക്കുന്നതിനായാണ് ഈ കോട്ട നിർമ്മിച്ചത്.
1636-ൽ ഷഹാജിക്ക് (ഛത്രപതി ശിവാജിയുടെ പിതാവ്) മാഹുലി കോട്ടയിലെ തോൽവിക്ക് ശേഷം ഇത് മുഗളന്മാർക്ക് വിട്ടുകൊടുക്കേണ്ടി വന്നു.
എപ്പോഴാണ് ശിവാജി ഈ കോട്ടയുടെ നിയന്ത്രണം ഏറ്റെടുത്തതെന്ന് അറിയില്ല.
എന്നാൽ 1688-ൽ ഈ കോട്ട മുഗളന്മാർ കീഴടക്കി.
1818-ൽ ത്രയംബക് കോട്ടയുടെ പതനത്തിനുശേഷം ബ്രിട്ടീഷുകാർക്ക് കീഴടങ്ങിയ 16 കോട്ടകളിൽ ഒന്നാണിത്.
ത്രായമാണം ഈ ലേഖനത്തിനു മിഴിവേകാൻ ചിത്രങ്ങൾ ചേർക്കുന്നത് നന്നായിരിക്കും.
ഇംഗ്ലീഷ് വിലാസം https://ml.wikipedia.org/wiki/Gentiana_kurroo
കാശ്മീരിലും ഹിമാലയത്തിലും 1500 മുതൽ 3300 വരെ മീറ്റർ ഉന്നതികളിൽ വളരുന്ന ഒരു ഔഷധസസ്യമാണ് തുമ്മി എന്നും അറിയപ്പെടുന്ന, ത്രായമാണം എന്നു് മലയാള വൈദ്യഗ്രന്ഥങ്ങളിൽ  പരാമർശിച്ചുകാണുന്ന, ഹിമാലയൻ ജെൻഷ്യ അഥവാ ഇന്ത്യൻ ജെൻഷ്യ.
( ശാസ്ത്രീയനാമം : Gentiana kurroo ) .
കിഴങ്ങാണ് ഔഷധമായി ഉപയോഗിക്കുന്നത്.
അതീവഗുരുതരമായ വംശനാശഭീഷണി നേരിടുന്ന ഒരു ചെടിയാണിത്.
പലതരം നാട്ടുവൈദ്യങ്ങളിലും ഈ ചെടി ഉപയോഗിക്കുന്നുണ്ട്.
അതിവേഗം വംശനാശം വന്നുകൊണ്ടിരിക്കുന്ന സസ്യങ്ങളിൽ പെട്ടതാണു് ഇതു്.
ഹിന്ദിയിൽ കഡു, കന്നടയിൽ കരടിഹന്നി,തമിഴിൽ കമ്പൻതിരൈ, തെലുങ്കിൽ ബുറോണി, സംസ്കൃതത്തിൽ ത്രായമാണം അഥവാ ത്രായന്തി എന്നീ പേരുകളിൽ അറിയപ്പെടുന്നു .
പല മലയാളം വൈദ്യഗ്രന്ഥങ്ങളിലും ത്രായമാണം എന്നതു് ബ്രഹ്മിയാണെന്നു് കാണപ്പെടുന്നുണ്ടെങ്കിലും ഔഷധഗുണങ്ങളിലെ വ്യത്യസ്തത നിരീക്ഷിക്കുമ്പോൾ യഥാർത്ഥ ത്രായമാണം ബ്രഹ്മിയല്ല എന്നുറപ്പിക്കാം .
ഔഷധ ആവശ്യങ്ങൾക്കുവേണ്ടി ഈ ചെടിയുടെ കിഴങ്ങുകളാണു് മുഖ്യമായും ഉപയോഗിക്കുന്നതു് .
അവലംബം പുറത്തേക്കുള്ള കണ്ണികൾ http://envis.frlht.org/junclist.php?txtbtname= gesp=1044%7CGentiana+kurroo+ROYLE Archived 2020-08-05 at the Wayback Machine .
വിക്കിസ്പീഷിസിൽ Gentiana kurroo എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Gentiana kurroo എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ത്രയമ്പകം ഈ ലേഖനത്തിന്റെ വിജ്ഞാനകോശ സ്വഭാവത്തിലേക്ക് മാറ്റാൻ ശരിയാക്കാൻ തിരുത്തലുകൾ വേണ്ടിവന്നേയ്ക്കും.
ഭക്തനായ ജനകമഹാരാജാവിന് ശിവൻ നൽകിയ അദ്ഭുതകരമായ വില്ലാണ് ത്രൈയംബകം.
ത്രയംബകം എന്നും സുനാഭം എന്നുംപേരുള്ള ഈ വില്ല് ത്രിപുരന്മാരെ വധിക്കുന്നതിനായി വിശ്വകർമ്മാവു നിർമ്മിച്ചു ശിവനു നൽകിയതാണ്.
ഇതോടൊപ്പം നിർമ്മിച്ച മറ്റൊരു ചാപമാണ് ശാർങ്ഗം.
അതു വിഷ്ണുവിനു നൽകി.
ത്രിപുരദഹനം കഴിഞ്ഞ് ശിവൻ വില്ലു സൂക്ഷിച്ചുവച്ചു.
ദക്ഷന്റെ യാഗം മുടക്കുവാൻ എത്തിയ ശിവൻ ഈ വില്ലു കുലച്ചിട്ട് ദേവന്മാരോട് പറഞ്ഞു: ”ഹേ ദേവന്മാരെ ഈ യാഗത്തിൽ എനിക്കു നൽകേണ്ടതായ അംശം നൽകാത്തതിനാൽ ഞാനീ വില്ലുകൊണ്ട് നിങ്ങളുടെയൊക്കെ ശിരസ്സു ഛേദിക്കാൻ പോകുന്നു.
ഭയന്നുപോയ ദേവന്മാർ ശിവനെ സ്തുതിക്കുകയും സന്തോഷിപ്പിക്കാൻ വേണ്ടതെല്ലാം ചെയ്യുകയും ചെയ്തു.
ശിവൻ സന്തുഷ്ടനായി വില്ല് മഹാത്മാക്കളായ ദേവന്മാർക്കു നൽകി.
അവരെല്ലാവരും ചേർന്ന് വില്ലു സൂക്ഷിച്ചുവയ്ക്കാൻ ദേവരാതൻ എന്ന ശിവഭക്തനായ ജനകരാജാവിനെ ഏൽപിച്ചു.
അങ്ങനെ മിഥിലയിലെത്തിയ ഈ വില്ലിനെ തലമുറതലമുറയായി സൂക്ഷിച്ചുവച്ച് പൂജിച്ചുവരുന്നു.
തനിക്കു ലഭിച്ച ശാർങ്ഗം വിഷ്ണു തന്റെ ഭക്തനായ ഋചീകനു സമ്മാനിച്ചു.
ഋചീകനിൽ നിന്നു ജമദഗ്നിക്കും തുടർന്ന് പുത്രനായ പരശുരാമനനും കിട്ടി.
സീതയ്ക്കു  വിവാഹപ്രായമായപ്പോൾ ഒരു വീരനു മാത്രമേ നൽകുകയുള്ളുവെന്ന് ജനകൻ നിശ്ചയിച്ചു.
മിഥിലയിലെത്തിയ രാമൻ രുദ്രഭഗവാന്റെ വില്ലു കാണാൻ ആഗ്രഹം പ്രകടിപ്പിക്കുകയും, അയ്യായിരം പേർ എടുത്തുകൊണ്ടുവന്നു എട്ട് ചക്രങ്ങളുള്ള കൂറ്റൻ ഇരുമ്പു പേടകത്തിൽ സ്ഥാപിച്ചിരുന്ന ആ പടുകൂറ്റൻ വില്ലു അനേകരാജാക്കന്മാരുടെ മുന്നിൽ വെച്ചു രാമൻ ഞാണേറ്റുകയും, രാമന്റെ കരബലം താങ്ങാനാവാതെ വില്ലു രണ്ടായി ഒടിഞ്ഞു നിലം പതിക്കുകയും ചെയ്തു.
ആർക്കും ഇന്നേ വരെ കുലയേറ്റൻ സാധിക്കാത്ത വില്ലു രാമൻ ഒടിച്ചതിനാൽ, അയോനിജയയായി ഉഴവുചാലിൽ നിന്നും ലഭിച്ച മഹാലക്ഷ്മിയുടെ അവതാരമായ ജനകന്റെ വളർത്തുമകൾ സീത രാമന്റെ ധർമ്മ പത്നിയായി തീർന്നു.
അയോദധ്യയിൽ തിരിച്ചെത്തി എല്ലാവരും സസന്തോഷം ചിരകാലം വസിച്ചു
പരശുരാമൻ ത്രയംബകം വില്ലിൻ്റെ ചരിത്രം സാധൂകരിക്കുന്നു.
രാമായണം ബാലകാണ്ഡം 75-ാം കാണ്ഡത്തിൽ പരശുരാമൻ ശിവൻ്റെയും വിഷ്ണു‌വിന്റെയും വില്ലുകളുടെ ചരിത്രം വിവരിക്കുന്നു.
anisR^iShTam suraiH ഏകം ത്രയംബകായ
യുയുത്സവേ | ത്രിപുര ഘ്നം നരശ്രേഷ്ഠ ഭഗ്നം കാകുത്സ്‌ഥ യത് ത്വയാ || 1-75-12
ഓ, മനുഷ്യരിൽ ഏറ്റവും നല്ലവൻ, രണ്ട് നീളൻ വില്ലുകളിൽ ഒന്ന്, ത്രിപുര എന്ന അസുരനുമായുള്ള യുദ്ധത്തിന് ദേവൻ, ത്രിപുര എന്ന അസുരനുമായുള്ള യുദ്ധത്തിന് ദേവൻ ശിവൻ ഒന്ന് നൽകി, അസുരനായ ത്രിപുരയുടെ സംഹാരകൻ ആ വില്ല് മാത്രമാണ്...
നിങ്ങൾക്ക് ഉണ്ട്.
അത് മാത്രം തകർത്തു...
[1-75-12]
പഴയകൂറ്റുകാർ
മലബാറിലെ മാർത്തോമാ നസ്രാണികളുടെ ഇടയിൽ പതിനേഴാം നൂറ്റാണ്ടിൽ ഉണ്ടായ ഭിന്നിപ്പിനേത്തുടർന്ന് രൂപപ്പെട്ട രണ്ട് വിഭാഗങ്ങളിൽ ഒന്നാണ് പഴയകൂർ അഥവാ പഴേങ്കൂർ .
ഈ വിഭാഗത്തിൽ ഉൾപ്പെട്ടവർ പഴയകൂറ്റുകാർ എന്നറിയപ്പെട്ടു.
മറുവിഭാഗം പുത്തങ്കൂർ എന്നും അറിയപ്പെട്ടു.
1599ലെ ഉദയംപേരൂർ സൂനഹദോസിനും അതിനേത്തുടർന്ന് 1653ൽ അരങ്ങേറിയ കൂനൻ കുരിശുസത്യത്തിനും ശേഷം മാർപ്പാപ്പയോടും കത്തോലിക്കാ സഭയോടും ഐക്യത്തിൽ നിലകൊണ്ട വിഭാഗമാണ് പഴയകൂറ്റുകാർ.
അതുവരെ ഉപയോഗത്തിലിരുന്ന ലത്തീൻവത്കൃത കൽദായ ആചാരക്രമം ആരാധനയിൽ ഇക്കൂട്ടർ നിലനിർത്തി.
സിറോ-മലബാർ സഭ , കൽദായ സുറിയാനി സഭ എന്നിവ ഈ വിഭാഗത്തിന്റെ ആധുനിക പിന്തലമുറക്കാരാണ്.
കൂനൻ കുരിശു സത്യത്തിനു ശേഷം 1663ൽ മേൽപ്പട്ടസ്ഥാനത്ത് ആരോഹിതനായ പറമ്പിൽ മാർ ചാണ്ടിയുടെ നേതൃത്വത്തിൽ ഇവർ സംഘടിച്ചു.
പഴയകൂറ്റുകാർ, പുത്തങ്കൂറ്റുകാർ എന്നീ പദപ്രയോഗങ്ങൾക്ക് നൂറ്റാണ്ടുകളുടെ പഴക്കമുണ്ട്.
പഴയകൂറ്റുകാർ അഥവാ പഴേങ്കൂറ്റുകാർ അർത്ഥമാക്കുന്നത് പഴയ കൂറ് പിന്തുടരുന്നവർ എന്നാണ്.
റോമൻ കത്തോലിക്കാ സഭയുമായുള്ള കൂട്ടുകെട്ടാണ് പഴയ കൂറ് എന്നതുകൊണ്ട് വിവക്ഷിക്കപ്പെടുന്നത്.
ഇതിനുപകരം പാശ്ചാത്യ എഴുത്തുകാർ പൊതുവേ കൽദായ സുറിയാനിക്കാർ, സുറിയാനി കത്തോലിക്കർ, റോമോ-സുറിയാനിക്കാർ എന്നിങ്ങനെ ഉള്ള പദപ്രയോഗങ്ങളാണ് തങ്ങളുടെ പുസ്തകങ്ങളിൽ ഉൾകൊള്ളിച്ചു കാണുന്നത്.
പഴേങ്കൂർ, പുത്തങ്കൂർ എന്നീ വാക്കുകളുടെ ഉപയോഗം നസ്രാണികളിലെ ഇരു വിഭാഗവും പരസ്പരം സൂചിപ്പിക്കാൻ വ്യാപകമായി ഉപയോഗിച്ചിരുന്നു.
ഇരുവിഭാഗങ്ങളുടെയും പരസ്പരബന്ധം പരാമർശിക്കുന്ന വിവിധ പ്രാദേശിക രേഖകളിൽ, പ്രത്യേകിച്ച് പിളർപ്പിനുശേഷം പള്ളികളുടെ വീതംവെപ്പുമായി ബന്ധപ്പെട്ട കരാറുകളിലും തീർപ്പുകളിലും, ഈ പദപ്രയോഗങ്ങൾ കാണാൻ കഴിയും.
എങ്കിലും ഇവയുടെ അർത്ഥത്തെക്കുറിച്ച് പല എഴുത്തുകാരും വിവാദം ഉയർത്തിയിട്ടുണ്ട്.
ഈ പദപ്രയോഗങ്ങൾ ഒരു കത്തോലിക്കാ പക്ഷ വീക്ഷണത്തിൽ നിന്ന് ഉണ്ടായതാണ് എന്നതാണ് അവരുടെ പ്രധാനവാദം.
അർക്കദിയാക്കോൻ തോമായുടെ നേതൃത്വത്തിൽ നടന്ന ഈ വിപ്ലവത്തിനു ശേഷം വൈദികർ ഒരുമിച്ചു ചേർന്ന് പറമ്പിൽ തോമായെ മാർത്തോമാ എന്ന പേരിൽ തങ്ങളുടെ പുതിയ മെത്രാനായി പ്രഖ്യാപിച്ചു.
സാധുവായ മെത്രാൻ പട്ടം ഇല്ലാത്തതിനാൽ മാർത്തോമായുടെ അധികാരം ദുർബലമായി ഇതിനേത്തുടർന്ന് അദ്ദേഹവും കൂട്ടരും വിവിധ പൗരസ്ത്യ സഭകൾക്ക് തുടർച്ചയായി കത്തുകൾ അയച്ചു.
തുടർന്ന് 1665ൽ അന്ത്യോഖ്യൻ സുറിയാനി ഓർത്തഡോക്സ് സഭയിൽ നിന്ന്  ഗ്രിഗോറിയോസ് അബ്ദൽ ജലീൽ മലബാറിൽ എത്തിച്ചേരുകയും മാർത്തോമായെ സാധുവായ രീതിയിൽ മെത്രാഭിഷേകം നടത്തുകയും ചെയ്തു.
ഇതിനുശേഷം ബസേലിയോസ് യൽദോ, ബസേലിയോസ് ശുക്ർ-അല്ലാഹ് എന്നിവരുടെ നേതൃത്വത്തിലുള്ള ദൗത്യസംഘങ്ങളും മലബാറിൽ എത്തി.
സുറിയാനി ഓർത്തഡോക്സ് സഭയിൽ നിന്നുള്ള ഈ ദൗത്യസംഘങ്ങൾ മലബാറിൽ പ്രചരിപ്പിച്ച അന്ത്യോഖ്യൻ സുറിയാനി ആരാധന ക്രമവും കാൽക്കിദോൻ വിരുദ്ധ ദൈവശാസ്ത്ര കാഴ്ചപ്പാടുകളും സ്വീകരിച്ചവർ പുത്തങ്കൂറ്റുകാർ എന്നറിയപ്പെട്ടു.
1663ൽ പഴയകൂറ്റുകാർക്ക് പുതിയ തദ്ദേശീയമായ ഭരണസംവിധാനം സ്ഥാപിതമായി എങ്കിലും അത് അല്പായുസ്സ് ആയിരുന്നു.
മലബാറിലേക്ക് തിരിച്ചുവന്ന കർമ്മലീത്താ മിഷണറിമാർ മെത്രാൻ സ്ഥാനം തങ്ങളുടെ കുത്തകാവകാശമാക്കി.
ഇതോടെ പഴയകൂറ്റുകാർ ഇവരുമായും ഭിന്നതയിലായി.
തുടർന്ന് വരാപ്പുഴ അപ്പസ്തോലിക്ക് വികാരിയാത്ത്, കൊടുങ്ങല്ലൂർ പദ്രുവാദോ അതിരൂപത, കൊച്ചി രൂപത എന്നിവയുടെ കീഴിൽ ഭരണപരമായി ഇവർ വിഭജിക്കപ്പെട്ടു.
നഷ്ടപ്പെട്ട ഐക്യം പുനഃസ്ഥാപിക്കാനും തങ്ങൾക്കുനേരെയുള്ള ഭണപരമായ അടിച്ചമർത്തൽ ചെറുക്കാനും ലക്ഷ്യമാക്കി പുത്തങ്കൂർ സമുദായവുമായി വീണ്ടും ഐക്യപ്പെട്ട് കൽദായ സുറിയാനി സഭയുമായുള്ള തങ്ങളുടെ ബന്ധം പുനസ്ഥാപിക്കുന്നതിന് ഈ വിഭാഗം തുടർച്ചയായി ശ്രമങ്ങൾ നടത്തിക്കൊണ്ടിരുന്നു.
ചരിത്രം ഇന്ത്യൻ മഹാസമുദ്രത്തിലെ പൗരസ്ത്യ സുറിയാനി മെത്രാപ്പോലീത്തൻ പ്രവിശ്യകൾ, രൂപതകൾ, സുമുദ്രാന്തര പാതകളിലെ മറ്റ് കേന്ദ്രങ്ങൾ എന്നിവ അവലംബം 1 2 {{ cite book }} : | journal= ignored ( help ) ↑ 1 2 3 ↑ ↑
പഴവടി
കേരളത്തിലെ തിരുവനന്തപുരം ജില്ലയിൽ നെടുമങ്ങാട് മുനിസിപ്പാലിറ്റിയിലുള്ള ഒരു ഗ്രാമമാണ് പഴവടി ഗ്രാമം.
നെടുമങ്ങാട് നിന്ന് 400 മീറ്റർ അകലെയാണ് പഴവടി ഗ്രാമം സ്ഥിതിചെയ്യുന്നത്.
ബ്രാഹ്മണരുടെ ഇല്ലങ്ങൾ ഇവിടെ ധാരാളം ആയി കാണാൻ കഴിയുന്നു.
നെടുമങ്ങാട് മുനിസിപ്പാലിറ്റിയുടെ തൊട്ടടുത്തായിട്ടാണ് ഈ ഗ്രാമം.
ആരാധനാലയങ്ങൾ ക്ഷേത്രങ്ങൾ പഴവടി ഗണപതി ക്ഷേത്രം അവലംബങ്ങൾ
പഴവന്താങ്കൽ റെയിൽ നിലയം
പഴവന്താങ്കൽ റെയിൽ നിലയം ചെന്നൈ ബീച്ച് - ചെങ്കല്പട്ട് പാതയിലെ ഒരു സ്റ്റേഷനാണ്.
ഈ സ്റ്റേഷൻ നങ്കനല്ലൂർ, പഴവന്താങ്കൽ, ഹിന്ദു കോളനി, മടിപ്പാക്കം, മീനമ്പാക്കം എന്നീ പ്രദേശങ്ങൾക്ക് സേവനം നൽകുന്നു.
ചെന്നൈ ബീച്ച് സ്റ്റേഷനിൽ നിന്നും 18 കിലോമീറ്റർ ദൂരത്തിൽ കടൽ നിരപ്പിൽ നിന്നും 12 മീറ്റർ ഉയരത്തിൽ സ്ഥിതി ചെയ്യുന്നു.
പഴയന്നൂർ ഗ്രാമപഞ്ചായത്ത് ഇംഗ്ലീഷ് വിലാസം https://ml.wikipedia.org/wiki/Pazhayannur_Gramapanchayat
ത്യശ്ശൂർ ജില്ലയിലെ തലപ്പിള്ളി താലൂക്കിൽ പഴയന്നൂർ ബ്ലോക്കിലാണ് 59.03 ചതുരശ്രകിലോമീറ്റർ വിസ്തീർണ്ണമുള്ള പഴയന്നൂർ ഗ്രാമപഞ്ചായത്ത് സ്ഥിതി ചെയ്യുന്നത്.
പഴയന്നൂർ പഞ്ചായത്ത് രൂപീകൃതമായത് 1954-ലാണ്.
അതിരുകൾ കിഴക്ക് - കണ്ണമ്പ്ര, പുതുക്കോട് പഞ്ചായത്തുകൾ പടിഞ്ഞാറ് - ചേലക്കര, കൊണ്ടാഴി പഞ്ചായത്തുകൾ വടക്ക് - ഗായത്രിപുഴ തെക്ക്‌ - റിസർവ്വ് ഫോറസ്റ്റ് വാർഡുകൾ നീർണമുക്ക് കല്ലംപറമ്പ് കോടത്തൂർ കുന്നത്തറ കല്ലേപ്പാടം പാറക്കൽ കുന്നംപുള്ളി പൊറ്റ വെന്നൂർ അടിച്ചിറ തിരുമണി എളനാട് നീളംപള്ളിയാൽ തൃക്കണായ പരുത്തിപ്ര വെണ്ടോക്കുംപറമ്പ് കുമ്പളക്കോട് വെള്ളപ്പാറ പഴയന്നൂർ വെള്ളാർക്കുളം പുത്തിരിത്തറ വടക്കേത്തറ സ്ഥിതിവിവരക്കണക്കുകൾ ജില്ല തൃശ്ശൂർ ബ്ലോക്ക് പഴയന്നൂർ വിസ്തീര്ണ്ണം 59.03  ചതുരശ്ര കിലോമീറ്റർ ജനസംഖ്യ 34,713 പുരുഷന്മാർ 16,684 സ്ത്രീകൾ 18,029 ജനസാന്ദ്രത 588 സ്ത്രീ : പുരുഷ അനുപാതം 1081 സാക്ഷരത 81.2% അവലംബം http://www.trend.kerala.gov.in Archived 2019-09-02 at the Wayback Machine .
http://lsgkerala.in/pazhayannurpanchayat Archived 2015-08-03 at the Wayback Machine .
പഴയങ്ങാടി ഇംഗ്ലീഷ് വിലാസം https://ml.wikipedia.org/wiki/Pazhayangadi പഴയങ്ങാടി അപരനാമം: പയങ്ങാടി Skyline of , India പഴയങ്ങാടി 12°02′09″N 75°15′49″E ﻿ / ﻿ 12.035728°N 75.263641°E ﻿ / 12.035728; 75.263641 ഭൂമിശാസ്ത്ര പ്രാധാന്യം പട്ടണം രാജ്യം ഇന്ത്യ സംസ്ഥാനം കേരളം ജില്ല കണ്ണൂർ ഭരണസ്ഥാപനം(ങ്ങൾ) മാടായി , ഏഴോം പഞ്ചായത്തുകൾ ' ' ' വിസ്തീർണ്ണം കണക്കാക്കിയിട്ടില്ല ചതുരശ്ര കിലോമീറ്റർ ജനസംഖ്യ കണക്കാക്കിയിട്ടില്ല ജനസാന്ദ്രത കണക്കാക്കിയിട്ടില്ല/ ച.
മീ കോഡുകൾ • തപാൽ • ടെലിഫോൺ 670303 ++497 സമയമേഖല UTC +5:30 പ്രധാന ആകർഷണങ്ങൾ പഴയങ്ങാടിപ്പുഴ , മാടായിപ്പാറ , മാടായിക്കാവ് ഭഗവതിക്ഷേത്രം
കണ്ണൂർ ജില്ലയിൽ പയ്യന്നൂർ താലൂക്കിലെ ഒരു ചെറുപട്ടണമാണ്‌ പഴയങ്ങാടി .
മാടായി , ഏഴോം എന്നീ ഗ്രാമപഞ്ചായത്തുകളിലാണ് പഴയങ്ങാടി വ്യാപിച്ചു കിടക്കുന്നത്.
കണ്ണൂർ നഗരത്തിൽ നിന്ന് 23 കിലോമീറ്റർ വടക്കായും തളിപ്പറമ്പിൽ നിന്നും പയ്യന്നൂരിൽ നിന്നും 13 കിലോമീറ്റർ ദൂരെയുമാണ് ഈ പട്ടണം സ്ഥിതി ചെയ്യുന്നത്.
മാടായിക്കാവ് ഭഗവതിക്ഷേത്രം , മാടായിപ്പള്ളി , അഹമദ്ദീയ്യ പള്ളി, വടുകുന്ദ ശിവക്ഷേത്രം എന്നിവയാണ് ഇവിടുത്തെ പ്രധാന ദേവാലയങ്ങൾ.
ഏഴിമല , മാടായി തുടങ്ങിയ പ്രദേശങ്ങൾ ഇതിനടുത്താണ്‌.
ഒരു തീരപ്രദേശമാണ് പഴയങ്ങാടി.
മുസ്ലീം , ഹിന്ദു വിഭാഗങ്ങളുടെ മതമൈത്രിയോടെ വസിക്കുന്ന ഒരു സ്ഥലമാണിവിടം.
ഇവിടെയുളള റെയിൽ‌വേ സ്റ്റേഷൻ തളിപ്പറമ്പ് ഭാഗത്തുള്ളവരുടെ ഏറ്റവുമടുത്തുള്ള റെയിൽ‌വേ സ്റ്റേഷനാണ്.
പഴയ അങ്ങാടി എന്നീ പദങ്ങൾ കൂടിച്ചേർന്നാണ്‌ ഈ സ്ഥലപ്പേരുണ്ടായത് എന്ന് വിശ്വസിക്കപ്പെടുന്നു.
Image gallery Fathima Church, Thavam, Payangadi അതിരുകൾ കിഴക്ക് : ഏഴോം പടിഞ്ഞാറ് : ഏഴിമല തെക്ക് : പിലാത്തറ വടക്ക് : ചെറുകുന്ന് അവലംബം Pazhayangadi എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
പഴയന്നൂർ ബ്ലോക്ക് പഞ്ചായത്ത്
തൃശ്ശൂർ ജില്ലയിൽ തലപ്പള്ളി താലൂക്കിലാണ് 236.95 ചതുരശ്രകിലോമീറ്റർ വിസ്തീർണ്ണമുള്ള പഴയന്നൂർ ബ്ളോക്ക് പഞ്ചായത്ത് സ്ഥിതി ചെയ്യുന്നത്.
പഴയന്നൂർ ബ്ളോക്കിൽ ചേലക്കര, വള്ളത്തോൾനഗർ, കൊണ്ടാഴി, പാഞ്ഞാൾ, പഴയന്നൂർ, തിരുവില്വാമല എന്നീ ഗ്രാമപഞ്ചായത്തുൾ ഉൾപ്പെടുന്നു.
പഴയന്നൂർ ബ്ളോക്ക് പഞ്ചായത്ത് 1956 ആഗസ്റ്റ് 28 ന് രൂപീകൃതമായി.
അതിരുകൾ കിഴക്ക് - പ്ളാഴിപ്പുഴ പടിഞ്ഞാറ് - അകമല, മച്ചാട് മലനിരകൾ വടക്ക് - ഭാരതപ്പുഴ തെക്ക്‌ - മച്ചാട് റിസർവ്വ് മലനിരകൾ ഗ്രാമപഞ്ചായത്തുകൾ ചേലക്കര ഗ്രാമപഞ്ചായത്ത് വള്ളത്തോൾ നഗർ ഗ്രാമപഞ്ചായത്ത് കൊണ്ടാഴി ഗ്രാമപഞ്ചായത്ത് പാഞ്ഞാൾ ഗ്രാമപഞ്ചായത്ത് പഴയന്നൂർ ഗ്രാമപഞ്ചായത്ത് തിരുവില്വാമല ഗ്രാമപഞ്ചായത്ത് സ്ഥിതിവിവരക്കണക്കുകൾ ജില്ല തൃശ്ശൂർ താലൂക്ക് തലപ്പള്ളി വിസ്തീര്ണ്ണം 236.95 ചതുരശ്ര കിലോമീറ്റർ ജനസംഖ്യ 155,421 പുരുഷന്മാർ 73,833 സ്ത്രീകൾ 81,588 ജനസാന്ദ്രത 656 സ്ത്രീ : പുരുഷ അനുപാതം 1105 സാക്ഷരത 83.3% വിലാസം
പഴയന്നൂർ‍‍‍‍ ബ്ലോക്ക് പഞ്ചായത്ത് പഴയന്നൂർ - 680587 ഫോൺ‍‍‍‍‍‍ : 04884 225044 ഇമെയിൽ‍ : blopzn@bsnl.in അവലംബം http://www.trend.kerala.gov.in Archived 2019-09-02 at the Wayback Machine .
http://lsgkerala.in/pazhayannurblock Archived 2020-11-05 at the Wayback Machine .
പഴയന്നൂർ ഭഗവതിക്ഷേത്രം
തൃശ്ശൂർ ജില്ലയിലെ പഴയന്നൂരിൽ സ്ഥിതിചെയ്യുന്ന ഒരു ക്ഷേത്രമാണ് ശ്രീ പഴയന്നൂർ ഭഗവതിക്ഷേത്രം .
പ്രധാന പ്രതിഷ്ഠകൾ മഹാവിഷ്ണുവും ഭഗവതിയുമാണ് .
ഭഗവതിയെ അന്നപൂർണ്ണേശ്വരീഭാവത്തിലാണ് ഇവിടെ പ്രതിഷ്ഠ നടത്തിയിട്ടുള്ളത്.
കൊച്ചി രാജവംശത്തിന്റെ കുലദൈവവും ഉപാസനമൂർത്തിയാണ്‌‍ പഴയന്നൂർ ഭഗവതി.
ആഹാരത്തിന്റെയും സമൃദ്ധിയുടേയും ഭഗവതിയാണ് അന്നപൂർണേശ്വരി.
ഹൈന്ദവ വിശ്വാസപ്രകാരം പാർവ്വതീദേവിയുടെ ഒരു വകഭേദമാണ് ശക്തിസ്വരൂപിണിയായ അന്നപൂർണ്ണേശ്വരി.
ഉപദേവതകളായി ശിവൻ , ഗണപതി , ശാസ്താവ് , നാഗദൈവങ്ങൾ എന്നിവർക്കും ക്ഷേത്രത്തിൽ പ്രതിഷ്ഠകളുണ്ട്.
കൂടാതെ, ക്ഷേത്രത്തിന്റെ ഉപക്ഷേത്രങ്ങളായി ഒരു ശിവക്ഷേത്രവും ഒരു വേട്ടേയ്ക്കരൻ ക്ഷേത്രവുമുണ്ട്.
പൂവൻ കോഴിയാണ് ഇവിടത്തെ വഴിപാട്.
വഴിപാട് കോഴികൾ അമ്പലത്തിലും പരിസരത്തും വളരുന്നു.